Olvasónk küldött nekünk képeket arról, hogy milyen üzenetekkel bombázzák a győri Audi-gyárban a még nem sztrájkoló dolgozókat. Ezeket a képeket olyan monitorokon jelenítik meg, amelyek korábban a munkavégzéssel összefüggő instrukciókat közöltek.

Ahogyan korábban beszámoltunk róla: nem állapodott meg az Audi Hungaria Zrt. és az Audi Hungária Független Szakszervezet hétfőn sem az idei évi bérekről az estébe nyúló tárgyalássorozat alatt, a sztrájk kedden is folytatódik. A győri gyárban január 24-e reggel hat óra óta sztrájkolnak a dolgozók, azóta teljesen leállt a termelés a motorgyárban és a járműgyárban. A termeléskiesés miatt hétfőn leállították a gyártást az Audi központi üzemében, a bajorországi Ingolstadtban, mert hiányoznak a Győrben készített motorok.

Kérdéseinket elküldtük az Audinak, válaszukkal bővítjük cikkünket.